הצ'רצ'ילים

להקת הצ'רצ'ילים (The Churchills) הייתה להקת רוק ישראלית שהוקמה בשנת 1965 ופעלה עד אמצע שנות השבעים. הלהקה הייתה חלק מסצנת להקות הקצב שפעלו בשנות השישים והשבעים בישראל, בעיקר באזור מועדוני הלילה והדיסקוטקים של רמלה ודרום תל אביב. הלהקה ניגנה מוזיקת רוק באנגלית הנעה בין רוק פסיכדלי לרוק כבד. תחילה נקראה הלהקה "המלחשים" ומאוחר יותר "מתבודדי צ'רצ'יל", לפי הכינוי שבו נודע יצחק קלפטר. את השם "הצ'רצ'ילים" קבע האמרגן יהודה טלית. הלהקה פעלה גם בחו"ל, בשם Jericho Jones, כדי שלא לפגוע ברגשות הפטריוטיים של הבריטים ובכבודו של ראש ממשלתם לשעבר, וינסטון צ'רצ'יל, ומאוחר יותר בשם Jericho. להקת הצ'רצ'ילים ניגנה בעיקר נוסח הרולינג סטונז, ג'ימי הנדריקס, אריק קלפטון ודורז. בסיבוב הופעות בדנמרק הופיעה לצד להקת הרוק הבריטית Deep Purple. ובשנת 1972, חיממה אותם להקה חדשה ולא מוכרת בשם קווין. שיתוף הפעולה של הלהקה עם אריק איינשטיין הביא אותה להכרה בקרב הציבור הרחב בישראל ותרמה תרומה חשובה ליצירת הרוק הישראלי. שיתוף הפעולה הזה החל כשהצ'רצ'ילים ליוו את איינשטיין בהופעותיו, ולאחר מכן שיתפו פעולה בנגינה ובהפקת אלבומיו של איינשטיין "פוזי", "שבלול", "פלסטלינה", "שירי ילדים", "בדשא אצל אביגדור" ו"יסמין", שנחשבים בעיני רבים תקליטי הרוק הראשונים בעברית. איינשטיין ביצע גם גרסאות עבריות לכמה משירי הלהקה, כמו השיר "אחינועם לא יודעת" (מילים: יהונתן גפן) שהוא גרסה לשיר "When You're Gone", שכתב גיטריסט הלהקה, רוב האקסלי. אלבום הבכורה שלהם, צ'רצ'ילים, שיצא בשנת 1969, נחשב עד היום לפריט אספנות והוא מבוקש מאוד בקרב אספני תקליטים בישראל וברחבי העולם. בנוסף, בנובמבר 1969, הופיעה הלהקה לראשונה, על במת היכל התרבות בתל אביב, בקונצרט עם התזמורת הפילהרמונית הישראלית. הלהקה, יחד עם נגן האורגן אדי שפירוביץ', הופיעה במהלך הקונצרט בחלק נפרד מזה של התזמורת וביצעה עיבודים מיוחדים לשתיים מהיצירות של באך: קוראל לאוהבים צעירים (עיבוד לקוראל פרלוד לעוגב, רי"ב 645, על פי הקנטטה "עורו ישנים", רי"ב 140) והקונצ'רטו הכפול לשני כינורות. בשנת 2012 הלהקה הוציאה גרסת כיסוי לשיר When I'm Sixty-Four של הביטלס לכבוד יום העצמאות ה-64 של מדינת ישראל. בשנת 2015 חזרה הלהקה והתאחדה לשתי הופעות שהתקיימו בתל אביב. שנה לאחר מכן יצא האלבום הכפול Churchill's Live המתעד את ההופעות. בפברואר 2020, הוציאה הלהקה שיר חדש - "Messianic times", אותו כתב והלחין מיקי גבריאלוב. ההרכב הראשון (1965–1967) יצחק קלפטר – גיטרה מיקי גבריאלוב – בס חיים רומנו – גיטרה סלווין ליפשיץ עמי טרייבטש – תופים ההרכב השני (1968–1969) מיקי גבריאלוב – בס חיים רומנו – גיטרה רוב הקסלי – גיטרה, שירה סטן סולומון – שירה עמי טרייבטש – תופים ההרכב השלישי (1969–1972) מיקי גבריאלוב – בס חיים רומנו – גיטרה רוב הקסלי – גיטרה, שירה דני שושן – שירה עמי טרייבטש – תופים הצ'רצ'ילים החדשים (1972–1975) מיקי גבריאלוב – בס עמי טרייבטש – תופים רוני דמול – גיטרה שמוליק בודגוב – גיטרה חיים רומנו – גיטרה חיים קריו – גיטרה שייקה מיכאלי – גיטרה 1969 צ'רצ'ילים 1971 Junkies Monkeys & Donkeys 1972 JERICHO 2016 Churchill's Live (אלבום הופעה מתוך הופעות האיחוד שקיימה הלהקה ב-2015) 1968 Too much in love to hear / Talk to me 1969 צ'רצ'יל סבסטיאן באך: קוראל לאוהבים צעירים / קונצ'רטו כפול (מתוך ההופעה של הצ'רצ'ילים עם התזמורת הפילהרמונית) 1970 Living Loving / Signs of you 1970 She's a woman / Sunshine man 1971 Time is now / Freedom (סינגל מתוך האלבום Junkies Monkeys & Donkeys) 1972 Don't you let me down / Mona mona (השיר הראשון לקוח מהאלבום JERICHO) 1972 Hey man / Champs 1972 Love, love / Champs 1972 Mama's gonna take you home / So come on 1974 Flowers in the morning / Do the Fernando (תחת השם "Jericho Lol") 2012 When I'm 64 Messianic times / Dangerous people 2020 2003 הצ'רצ'ילים מבראשית 2019 The Complete Non - Album Singles, Rarities & Oddities 1969 מקהלת כולם - תנו צ'אנס לשלום 1969 אריק איינשטיין - פוזי 1970 אריק איינשטיין ושלום חנוך - שבלול 1970 אריק איינשטיין ושלום חנוך - פלסטלינה 1970 אושיק לוי - קצת שקט! 1971 פופיק ארנון - כל אחד 1971 אריק איינשטיין ורוב האקסלי - שירי ילדים 1971 אריק איינשטיין ומיקי גבריאלוב - בדשא אצל אביגדור 1973 אריק איינשטיין - ארץ ישראל הישנה והטובה (הצ'רצ'ילים החדשים) 1974 אריק איינשטיין ומיקי גבריאלוב - סע לאט מדיה וקבצים בנושא הצ'רצ'ילים בוויקישיתוף הצ'רצ'ילים, ברשת החברתית פייסבוק הצ'רצ'ילים, במסד הנתונים הקולנועיים IMDb (באנגלית) הצ'רצ'ילים, באתר MusicBrainz (באנגלית) הצ'רצ'ילים, באתר Discogs (באנגלית) הצ'רצ'ילים, דף שער בספרייה הלאומית הצ'רצ'ילים, באתר MOOMA (בארכיון האינטרנט) מידע על הצ'רצ'ילים בקטלוג הספרייה הלאומית הצ'רצ'ילים ב"מדריך העברי לרוק מתקדם" נעם שחק, "האריות" מול "הצ'רצ'ילים, מעריב, 23 באפריל 1970 אלי לפיד, ‏"הצ'רצ'ילים" עשו את זה בחו"ל לפני כולם, באתר ‏מאקו‏, 5 במאי 2014 דפנה ארד, תקליט נדיר של הצ'רצ'ילים נמכר ב-4,250 שקלים, באתר הארץ, 11 בינואר 2015 פרק מתוך הספר "הלהקה היחידה שחשובה: להיות מעריץ פופ בישראל", ‏מכורים קופים וחמורים: לפני כולם הצ'רצ'ילים היו כאן, באתר מעריב אונליין, 17 בינואר 2015 יואב קוטנר, הצ'רצ'ילים מתאחדים, בבלוג "קוטנר רוק.נט", 30 באוקטובר 2015 עמי פרידמן, הצ'רצ'ילים מתאחדים: "מירי רגב מוזמנת למופע, ניתן לה קצת בראש", באתר ynet, 13 בנובמבר 2015 חמי אוזן‏, מעולם לא חבו רבים כל כך: הצ'רצ'ילים סגרה מעגל אתמול בבארבי, באתר וואלה, 29 בנובמבר 2015 בן שלו, "הצ'רצ'ילים" הוכיחו שהם לא איבדו את הקצב, באתר הארץ, 30 בנובמבר 2015 אסף נבו, מופע שנות השבעים, באתר ישראל היום, 24 בנובמבר 2016 בן שלו, האיש שהביא את הצרחה לרוק הישראלי: פרידה מסטן סולומון, באתר הארץ, 16 ביוני 2021 ביוגרפיה של הצ'רצ'ילים, בארכיון האינטרנט (מאתר MOOMA - המוזיקה של ישראל) "ארצי, מולדתי" עם מיקי גבריאלוב, באתר כאן – תאגיד השידור הישראלי, ‏6 באפריל 2023 (דקה 24:37 של השידור ואילך) מופע שנות השבעים, באתר www.israelhayom.co.il Concert: Queen live at the King's College Medical School, London, UK [10.03.1972 [QueenConcerts]], www.queenconcerts.com דפנה ארד, תקליט נדיר של הצ'רצ'ילים נמכר ב-4,250 שקלים, באתר הארץ, 11 בינואר 2015 מיכל פלטי, תקליט זהב, באתר הארץ, 27 במרץ 2001 הצ'רצ'ילים מנגנים באך בהיכל התרבות, סרטון באתר יוטיוב אוליה זילברמן, מוסיקה קלאסית קלה בליווי רעשים וסנסאציה ־ כבדים, מעריב, 11 בנובמבר 1969 טלילה, ה"צ'רצ'ילים" - אחרי באך בסגנון ה"רוק", מעריב, 13 בנובמבר 1969 אבנר בהט, רעש בהיכל, על המשמר, 14 בנובמבר 1969 אור ברנע, לכבוד ישראל: הצ'רצ'ילים שרים ביטלס, באתר ynet, 23 באפריל 2012 הצ'רצ'ילים - Messianic times - לינקטון, ‏6.2.2020